                                                              ZAPISNIK

37. sjednice Vijeća Gradske četvrti Trnje, koja je održana  16. prosinca 2019. u prostorijama Područnog ureda Trnje, Ulica grada Vukovara 56a, III. kat, dvorana-soba 301,  s početkom u 18,00 sati.

Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica, Nenad Predovan, Rudolf Pristovnik, Zlatko Ribarić, Srećko Šuk i Hano Uzeirbegović.
Ostali nazočni: Martina Jakovina - v.d. voditeljice Područnog odsjeka Trnje (Trnje) i Daniela Vuković - djelatnica Područnog odsjeka Trnje (Trnje).

Predsjednik	utvrđuje da je na sjednici nazočno 14 članova Vijeća od 15 te Vijeće može pravovaljano raspravljati i odlučivati, otvara 37. sjednicu Vijeća.

Predsjednik	otvara raspravu o zapisniku 36. sjednice Vijeća.
Predsjednik	zaključuje raspravu i daje na glasovanje prihvaćanje zapisnika 36. sjednice.
Vijeće je jednoglasno prihvatilo zapisnik 36. sjednice.

Predsjednik    otvora  raspravu o predloženom dnevnom redu.
U raspravi sudjeluje član Vijeća Mladen Perica koji predlaže da 9. točka postane 1. točka dnevnog reda, 1. točka postaje 2. točka i tako redom do 10. točke.
Predsjednik 	zaključuje raspravu i daje na glasovanje prijedlog člana Vijeća Mladena Perice.
Vijeće je jednoglasno prihvatilo prijedlog.
Predsjednik 	daje na glasovanje predloženi dnevni red.
Vijeće je jednoglasno prihvatilo sljedeći

DNEVNI RED:

1.	Prijedlog zaključka o izmjeni Plana komunalnih aktivnosti Gradske četvrti Trnje za 	2019.,
2.	Prijedlog plana prioriteta komunalnih aktivnosti Gradske četvrti Trnje za 2020. 	godinu,
3.	Prijedlog zaključka o davanju mišljenja o prijedlogu lokacije za izgradnju reciklažnog 	dvorišta - Kruge (k.č.1767 k.o.Trnje),
4.	Prijedlog zaključka o prijedlogu kandidata za suce porotnike Općinskog suda u 	Novom Zagrebu,
5.	Prijedlog zaključka o zakupu zemljišta k.č.3266 k.o. Trnje - Šime Kutija,
6.	Prijedlog zaključka o radnom vremenu ugostiteljskog objekta - Fakin Craft Bar,
7.	Prijedlog zaključka o davanju mišljenja o Prijedlogu plana lokacija za dodjelu javnih 	površina za postavljanje reklama i reklamnih panoa namijenjenih za komercijalno 	oglašavanje,
8.	Prijedlog zaključka o davanju mišljenja o zakupu zemljišta k.č.4312/1 k.o.Trnje - 	Stanari SZ 4. Cvjetno naselje 1,
9.	Prijedlog zaključka o davanju mišljenja o prijedlogu uređenja i pristupa parkiralištu u 	Ulici Paule i Većeslava Miškine,
10.	Pitanja i prijedlozi.



Ad 1.	Prijedlog zaključka o izmjeni Plana komunalnih aktivnosti Gradske četvrti Trnje 	za 2019.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključaka.
Vijeće 	je većinom glasova (13 "ZA" i 1 "SUZDRŽAN") donijelo 

	ZAKLJUČAK                                                                                                                                                                                                       o izmjenama Plana komunalnih aktivnosti 
Gradske četvrti Trnje u 2019.

	Članak 1.

	U Planu  komunalnih aktivnosti Gradske četvrti Trnje u 2019. (Službeni glasnik Grada Zagreba  6/19)  članak 3. mijenja se i glasi:

	"
	
	
	
	
	

	Članak 3.

	Planirana sredstva za poboljšanje komunalnog standarda u Gradskoj četvrti, u ukupnom iznosu  8.838.500,00 kuna, raspoređuju se za sljedeće poslove i radove:

	
	
	
	
	
	

	2. JAVNOPROMETNE POVRŠINE I OBJEKTI

	2.1. NOVE AKCIJE U 2019.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Ulica Prudi
	Cvjetno naselje
	izrada projektne dokumentacije za nogostup
	29.500,00

	2.
	Ulica Ivana Bunića Vučića
	Kanal
	izrada tehničke dokumentacije za ulicu
	37.700,00

	3.
	Ulica Mavra Vetranića
	Kanal
	uređenje  ulice
	170.800,00

	4.
	Ulica grada Vukovara 228 - 236
	„Marin Držić“
	izrada projektne dokumentacije za  pješačku stazu
	37.900,00

	5.
	Ulica Cvijete Zuzorić  k. br. 29 -55
	„Marin Držić“
	uređivanje nogostupa
	444.300,00

	6.
	Bednjanska ulica, k.br. 13-19
	Martinovka
	uređivanje nogostupa
	59.000,00

	7.
	Koranska ulica kod k.br. 1c
	Martinovka
	uređivanje kolnika
	45.400,00

	8.
	Miramarska cesta kod k.br.17 
ispred MO Martinovka
	Martinovka
	uređivanje nogostupa
	37.750,00

	9.
	Plivska ulica 
	Miramare
	uređivanje ulice
	291.200,00

	10.
	Odranska ulica od Lomničke ulice do  Savske ceste (južna strana)
	Savski kuti
	uređenje nogostupa 
	113.700,00

	11.
	ulica Prisavlje od Rugvičke ulice do Savske ceste (sjeverna strana)
	Savski kuti
	uređenje nogostupa 
	230.000,00

	12.
	Rapska ulica k.br. 50, kod dječjeg vrtića Vladimir Nazor
	Sigečica
	uređenje kolnika
	110.300,00

	13.
	Radnička cesta k.br. 65 a
	Sigečica
	uređivanje prilaznih kolnika
	177.500,00

	14.
	Trnjanski nasip od Veslačkog kluba Croatia do Ulice Trnjanski nasip k.br. 58
	Staro Trnje
	izrada projektne dokumentacije za nogostup
	49.300,00

	15.
	Novska  k.br. 22 d - 30
	Staro Trnje
	uređivanje nogostupa
	465.000,00

	16.
	Trnjanski nasip odvojak kod  k.br.113
	Staro Trnje
	uređivanje kolnika sa oborinskom odvodnjom
	175.200,00

	17.
	Ulica Prisavlje kod Ulice Zvonimir Rogoza
	Trnjanska Savica
	uređivanje nogostupa-sjeverna strana
	301.000,00

	18.
	Slavonska avenija od Ulice Hrvatske bratske zajednice do Ukrinske ulice
	Trnje
	uređivanje nogostupa
	361.000,00

	19.
	pješački hodnik istočno od NK Trnje
	Trnje
	uređivanje pješaćke staze
	46.000,00

	20.
	Veslačka ulica k.br. 2-6
	Veslačko naselje
	uređivanje nogostupa – istočna strana
	165.100,00

	21.
	Veslačka ulica
	Veslačko naselje
	izrada projektne dokumentacije za prometno riješenje Veslačke ulice
	20.000,00

	22.
	Veslačka ulica
	Veslačko naselje
	izrada studije za lijevo skretanje iz ulice Prisavlja u Veslačku ulicu 
	20.000,00

	23.
	Vrbik II. od Ulica Lavoslava Ružičke do ulice Vrbik
	Vrbik
	uređivanje nogostupa
	442.000,00

	24.
	Trnjanski nasip ispod mosta
	Staro Trnje
	sanacija kolnika
	119.000,00

	25.
	 
	 
	nadzor
	74.600,00

	
	


	
	UKUPNO
	4.023.250,00

	5. DRUGI JAVNI OBJEKTI I POVRŠINE
	
	
	
	

	5.1. NOVE AKCIJE U 2019.
	
	
	
	

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Dom zdravlja Zagreb centar-Kruge 44
	Trnje
	izrada projektne dokumentacije za uređenje pristupne prometnice 
	71.250,00

	2.
	Dom zdravlja Zagreb centar-Kruge 44
	Trnje
	uređivanje  prometnica i parkirališta 
	620.000,00

	3.
	Veslački klub Croatia-Trnjanska cesta 117
	Staro Trnje
	sanacija stolarije i drvene fasade
	535.000,00

	5.
	GČ Trnje-13 mjesnih odbora
	svi 
	izrada idejno tehničkog rješenja za postavljanje pametnih klupa
	8.500,00

	6.
	 
	izrada troškovnika
	20.000,00

	7.
	 
	nadzor
	23.100,00

	
	
	
	UKUPNO
	1.277.850,00

	



	
	
	
	
	

	6. NERASPOREĐENA INTERVENTNA SREDSTVA
	

	OPIS NAMJENE SREDSTAVA
	VRIJEDNOST 
U KUNAMA

	neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša, te intervencijama po primjedbama i prijedlozima građana
	11.350,00

	
	
	
	
	
	

	REKAPITULACIJA

	TOČKA
	VRSTA AKCIJA
	VRIJEDNOST 
U KUNAMA

	1.
	ODVODNJA OTPADNIH VODA
	40.000,00

	2.
	JAVNOPROMETNE POVRŠINE I OBJEKTI
	4.265.250,00

	3.
	IGRALIŠTA I ZELENE POVRŠINE
	2.958.000,00

	4.
	PROSTORI MJESNE SAMOUPRAVE
	55.000,00

	5.
	DRUGI JAVNI OBJEKTI I POVRŠINE
	1.508.900,00

	6.
	NERASPOREĐENA INTERVENTNA SREDSTVA
	11.350,00

	
	
	
	SVEUKUPNO
	8.838.500,00

	
	
	
	
	
	"

	Članak 2.

	Ovaj će zaključak biti objavljen u Službenom glasniku Grada Zagreba.




Ad 2.	Prijedlog plana prioriteta komunalnih aktivnosti Gradske četvrti Trnje za 2020. 	godinu,
Član Vijeća Ismar Avdagić nazoči sjednici u 18,35. Predsjednik konstatira da je na sjednici prisutno 15 od 15 članova Vijeća.
Predsjednik	daje uvodno obrazloženje te otvara raspravu.
U raspravi sudjeluju: Krešimir Končić, Mladen Perica, Vladimir Dimić, Pero Kovačević, Rudolf Pristovnik, Vedran Mihelčić i Zlatko Ribarić.
Predsjednik 	zaključio je raspravu i dao na glasovanje prijedlog plana.
Vijeće je većinom glasova (11 "ZA" i 4 "SUZDRŽANA") donijelo

ZAKLJUČAK
o utvrđivanju prioritetnih akcija za donošenje plana komunalnih aktivnosti
Gradske četvrti Trnje za 2020.
Zaključak se prilaže zapisniku.


Ad 3.	Prijedlog zaključka o davanju mišljenja o prijedlogu lokacije za izgradnju 	reciklažnog dvorišta - Kruge (k.č.1767 k.o.Trnje),
Predsjednik	daje uvodno obrazloženje te otvara raspravu.
U raspravi sudjeluju: Mladen Perica, Pero Kovačević i Mato Bartoluci.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
ZAKLJUČAK
o davanju mišljenja na prijedlog Zagrebačkog holdinga d.o.o.-Podružnica Čistoća u svezi izgradnje reciklažnog dvorišta na katastarskoj čestici br.1767 k.o. Trnje
1. Vijeće Gradske četvrti Trnje podržava zaključak Vijeća Mjesnog odbora „Marin Držić“ o davanju mišljenja na prijedlog Zagrebačkog holdinga d.o.o.-Podružnica Čistoća u svezi izgradnje reciklažnog dvorišta na katastarskoj čestici br.1767 k.o. Trnje i daje negativno mišljenje na isti. 
1. Sastavni dio ovog zaključka je zaključak i obrazloženje Vijeća Mjesnog odbora „Marin Držić“ od 28. studenoga 2019., sa 35. sjednice Vijeća.
1. Ovaj se Zaključak dostavlja Gradskom uredu za mjesnu samoupravu.

Ad 4. 	Prijedlog zaključka o prijedlogu kandidata za suce porotnike Općinskog suda u 	Novom Zagrebu,
Predsjednik	daje uvodno obrazloženje te otvara raspravu.
U raspravi sudjeluju: Šime Kovačević i Pero Kovačević. 
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K 
o prijedlogu kandidata za suca porotnika Općinskog suda u Novom Zagrebu
1. Vijeće Gradske četvrti Trnje predlaže  kandidate za suca porotnike Općinskog 
            suda u Novom Zagrebu:
-	Pavlinić Sabina, Zagreb, Trnjanski nasip, k.br.33
-     Jambrak Matej, Sveta Nedelja, 4. Rakitski odvojak, k.br. 5.              
1. Ovaj zaključak se dostavlja Gradskoj skupštini Grada Zagreba, Odboru za izbor i                    imenovanja, Zagreb, Ulica sv. Ćirila i Metoda 5 i Gradskom uredu za mjesnu samoupravu.                                                                          


Ad 5. 	Prijedlog zaključka o zakupu zemljišta k.č. 3266 k.o. Trnje - Šime Kutija,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (10 "ZA", 1 "PROTIV" i 4 "SUZDRŽANA") donijelo

ZAKLJUČAK
o zakupu zemljišta k.č. 3266 k.o. Trnje – Šime Kutija
1. Vijeće Gradske četvrti Trnje je na osnovu zaključka Vijeća Mjesnog odbora Staro Trnje o zakupu zemljišta dio k.č. 3266 k.o. Trnje suglasno da se isto da u zakup.  
2. Sastavni dio ovog zaključka je zaključak i obrazloženje Vijeća Mjesnog odbora Staro Trnje od 21. studenoga 2019., sa 30. sjednice Vijeća.
3. Ovaj se Zaključak dostavlja Gradskom uredu za imovinsko pravne poslove i imovinu Grada.


Ad 6. 	Prijedlog zaključka o radnom vremenu ugostiteljskog objekta - Fakin Craft Bar,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o radnom vremenu ugostiteljskog objekta caffe bar „Fakin Craft bar“ u Zagrebu , Ulica grada Vukovara 68,  na dan 31. prosinca 2019.
	1.
	Vijeće Gradske četvrti suglasno je da se ugostiteljskom objektu caffe bar „Fakin Craft bar“ u Zagrebu , Ulica grada Vukovara 68,  na dan 31. prosinca 2019., radi dočeka Nove godine,  odobri radno vrijeme do 6,00 sata idućeg dana.

	2.
	Ovaj će zaključak biti dostavljen Gradskom uredu za gospodarstvo, energetiku i zaštitu okoliša, Sektoru za gospodarstvo, poduzetništvo, turizam i investicije, Odjelu za gospodarske djelatnosti i rad, Zapoljska 1, Zagreb.





Ad 7.	Prijedlog zaključka o davanju mišljenja o Prijedlogu plana lokacija za dodjelu 	javnih površina za postavljanje reklama i reklamnih panoa namijenjenih za 	komercijalno oglašavanje,
Predsjednik	daje uvodno obrazloženje te otvara raspravu.
U raspravi sudjeluju: Mladen Perica, Vladimir Dimić, Iva Ivšić i Šime Kovač.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (9 "ZA", 1 "PROTIV" i 4 "SUZDRŽANA") donijelo 

ZAKLJUČAK
o davanju mišljenja o Prijedlogu plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje
1. Vijeće Gradske četvrti Trnje daje negativno mišljenje o Prijedlogu plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje.
2. Vijeće traži da Prijedlog plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje dođe protumačiti i objasniti nadležna osoba iz Gradskog ureda za prostorno uređenje, izgradnju Grada, graditeljstvo, komunalne poslove i promet na slijedeću sjednicu Vijeća Gradske četvrti Trnje.
3. Ovaj zaključak se upućuje Gradskom uredu za strategijsko planiranje i razvoj Grada, Sektoru za pravne i financijske poslove, Šubićeva 38 i Gradskom uredu za mjesnu samoupravu, Ulica grada Vukovara 56a.


Ad 8.	Prijedlog zaključka o davanju mišljenja o zakupu zemljišta k.č.4312/1 k.o.Trnje - 	Stanari SZ 4. Cvjetno naselje 1,
Predsjednik	daje uvodno obrazloženje te otvara raspravu.
U raspravi sudjeluju: Mladen Perica, Pero Kovačević, Krešimir Končić, Srećko Šuk, Vladimir Dimić i Rudolf Pristovnik.
Predsjednik	zaključio je raspravu i dao na glasovanje prijedlog zaključka.
Vijeće nije donijelo zaključak (6 "ZA", 6 "PROTIV" i 2 "SUZDRŽANA").

Članica Vijeća Iva Ivšić napušta sjednicu u 19,15. Predsjednik konstatira da je na sjednici prisutno 14 od 15 članova Vijeća. Određuje pauzu od 10 minuta.


Ad 9.	Prijedlog zaključka o davanju mišljenja o prijedlogu uređenja i pristupa 	parkiralištu u Ulici Paule i Većeslava Miškine,
Predsjednik	daje uvodno obrazloženje te otvara raspravu.
U raspravi sudjeluje: Pero Kovačević.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo

ZAKLJUČAK
o davanju mišljenja o prijedlogu uređenja i pristupa parkiralištu u Ulici Paule i Većeslava Miškine

1. Vijeće Gradske četvrti Trnje podržava zaključak Vijeća Mjesnog odbora Vrbik o davanju mišljenja na prijedlog uređenja i pristupa parkiralištu u Ulici Paule i Većeslava Miškine i daje negativno mišljenje o istome.  

2. Sastavni dio ovog zaključka je zaključak i obrazloženje Vijeća Mjesnog odbora Vrbik  
     od 4. prosinca 2019., sa 31. sjednice Vijeća.
3. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 10. Pitanja i prijedlozi.

Član Vijeća Srećko Šuk obavještava prisutne da je Vijeće Mjesnog odbora Staro Trnje uputilo zahtjev za požurnicom u svezi rješavanja imovinsko-pravnih odnosa buduće trase Prisavlje. Napominje da je za taj projekt izdana lokacijska dozvola. Nadalje izražava nezadovoljstvo kolanjem informacija. Predsjednik odgovara da su svi zaključci Vijeća Gradske četvrti Trnje i Vijeća mjesnih odbora otpremljeni prema nadležnim službama te da ne može utjecati na dinamiku odgovaranja istih.

Član Vijeća Pero Kovačević pita da li se vodi evidencija o postavljenim pitanjima članova Vijeća i dobivenim odgovorima. Voditeljica PO Trnje odgovara da se evidencija vodi te da se podatak o tome vidi u Izvješću o radu Vijeća, a koji Vijeće donosi na početku godine za prošlu godinu. Član Vijeća Pero Kovačević obavještava prisutne da je Vijeće Mjesnog odbora Vrbik u rujnu 2019. donijelo zaključak o premještanju zelenog otoka, da isti nije zaprimljen u Podružnici Čistoća d.o.o. te iz tog razloga i nema postupanja. Moli da se informacija provjeri.

Član Vijeća Vladimir Dimić predlaže da se dječje igralište u Novskoj ulici ogradi, odnosno da se uvrsti u PKA za 2020. godinu.

Član Vijeća Zlatko Ribarić informira članove Vijeća da je VMO Staro Trnje na sjednici u studenom 2019. donijelo zaključak o promjeni termina korištenja prostora dugogodišnjem korisniku Parajedriličarskom klubu Zagreb. Izražava svoje nezadovoljstvo takvim postupkom Vijeća Mjesnog odbora. Predsjednik odgovara da će o tom problemu tražiti očitovanje Vijeća MO-a. Naglašava da je korištenje prostora isključivo u nadležnosti mjesnog odbora.



Predsjednik	zaključuje sjednicu.
Sjednica je završila s radom u 19,50 sati.

KLASA: 026-02/19-001/437
URBROJ: 251-06-11-17-19-5
Zagreb, 16. prosinca 2019.


ZAPISNIK IZRADILA:                                                                   PREDSJEDNIK
Daniela Vuković, v.r.                                                               Vijeća Gradske četvrti Trnje
[bookmark: _GoBack]	 					           	                Prof.dr.sc. Mato Bartoluci,v.r.

